Lystrekantedderkopp

Lystrekantedderkopp (Episinus angulatus) er en av edderkoppene i gruppen kamfotedderkopper (Theridiidae). 

 Utseende 
Lystrekantedderkopp er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. Denne arten kjennes temmelig lett på hunnens trekantede bakkropp, der bakhjørnene er uttrukket og bakkanten tvert avbrutt. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.

 Levevis 
Lystrekantedderkopp lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 

Hunnen spinner eggene sine inn i en fritthengende, rund eggsekk. 

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Episinus (tysk)

 Eksterne lenker 

 Kamfotedderkopper – edderkopper.net  (norsk)

Kategori:Kamfotedderkopper
Kategori:Dyr formelt beskrevet av John Blackwall
Kategori:Edderkoppdyr formelt beskrevet i 1836